Diari Oficial de la Generalitat Valenciana


Sumari del DOGV 4455, del 07-03-2003 (2003/2499)

Informació pública de l'alternativa tècnica de programa d'actuació integrada, acompanyada d'avantprojecte d'urbanització, pla parcial, tot això corresponent a la unitat d'execució SR-4, les Penyetes, sector 4, del Pla General de Gilet.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2499


Organisme emissor
:   Immobiliaria Mediterrània Atica, SA

Tipus de document
:   Anunci

Informació pública de l'alternativa tècnica de programa d'actuació integrada, acompanyada d'avantprojecte d'urbanització, pla parcial, tot això corresponent a la unitat d'execució SR-4, les Penyetes, sector 4, del Pla General de Gilet. [2003/Q2499]
  
Immobiliària Mediterrània Àtica, SA, en virtut de les facultats que li conferix l'article 48.1.c de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, acompanyada d'avantprojecte d'urbanització, pla parcial, tot això corresponent a la unitat d'execució SR-4, les Penyetes, que es delimita al pla parcial integrant de la present alternativa tècnica i que bàsicament es correspon amb el sector de sòl urbanitzable sense ordenació detallada, denominat sector 4, delimitat al Pla General d'Ordenació Urbana de Gilet, amb una superfície total de 39.100 m²s, si bé després d'un recent amidament topogràfic, s'obté un total de 36.703,39 m²s.
  
L'alternativa tècnica del programa, juntament amb l'avantprojecte d'urbanització, pla parcial, es troben protocol·litzats a la Notaria de Vicente Micó Giner, situada al carrer dels Sants de la Pedra, número 8, de Sagunt. De la mateixa manera, una còpia d'esta alternativa i els documents annexos ha sigut dipositada a l'Ajuntament de Gilet, identificada com a programa de desenvolupament de l'actuació integrada UE SR-4, les Penyetes, ?alternativa tècnica.
  
Es fa constar, en aplicació de l'article 46.3 de la Llei Reguladora de l'Activitat Urbanística, que durant el termini de 20 dies, comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic a la Notaria de Vicente Micó Giner per a obtindre informació, pels procediments legals, sobre els documents protocol·litzats.
  
Igualment, es fa constar que es podrà consultar a l'Ajuntament de Gilet, en horari d'atenció al públic, les actuacions derivades de la documentació dipositada i presentar davant d'este, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben a la base de dades de la relació emesa pels organismes oficials i per a aquells que intentada la notificació esta no ha sigut possible. Cosa que se'ls comunica mitjançant el present avís als efectes oportuns.